
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 3498 

29 Δεκεμβρίου 2014 


ΑΠΟΦΑΣΕΙ Σ 

Αριθμ. 2/ 98420 /0004 

Εξουσιοδότηση υπογραφής «Με εντολή Υφυπουργού» 
στον Ειδικό Γραμματέα του Σώματος Δίωξης Οικο¬ 
νομικού Εγκλήματος (ΣΔΟΕ) και στους Προϊσταμέ¬ 
νους Οργανικών μονάδων της Ειδικής Γραμματεί- 
ας του Σώματος Δίωξης Οικονομικού Εγκλήματος. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) των άρθρων 41, 50, 51, 54 και 90 του «Κώδικα νομο¬ 
θεσίας για την Κυβέρνηση και τα κυβερνητικά όργανα» 
που κυρώθηκε με το άρθρο πρώτο του Π.δ. 63/2005 
(ΦΕΚ Α' 98). 

β) του άρθρου 81 του Ν.1892/1990 «Για τον εκσυγχρονι¬ 
σμό και την ανάπτυξη και άλλες διατάξεις» (ΦΕΚ Α' 101), 
όπως τροποποιήθηκε με το άρθρο 16 του Ν.2026/1992 
(ΦΕΚ Α' 43). 

γ) του άρθρου 54 «Περιεχόμενο, έγκριση και τροπο¬ 
ποίηση Οργανισμών» του Ν.4178/13 «Αντιμετώπιση της 
Αυθαίρετης Δόμησης - Περιβαλλοντικό Ισοζύγιο και 
άλλες διατάξεις» (Α' 174), όπως τροποποιήθηκε με τις 
διατάξεις των άρθρων 27 του Ν.4210/2013 (Α'254), 55 του 
Ν.4238/2014 (Α'38), 46 του Ν.4250/2014 (Α' 74) και 7 του 
Ν.4275/2014 (Α'149). 

δ) του Π.δ. 111/2014 «Οργανισμός του Υπουργείου Οι¬ 
κονομικών» (Α'178). 

2. Την υπ’ αριθμ. 1086421/2042/0006/30.11.1990 κοινή 
απόφαση των Υπουργών Προεδρίας της Κυβέρνησης 
και Οικονομικών «Εξαίρεση διοικητικών πράξεων ή εγ¬ 
γράφων του Υπουργείου Οικονομικών από τον περιο¬ 
ρισμό των υπογραφών της παρ. 1 του άρθρου 81 του 
Ν.1892/1990» (ΦΕΚ Β' 756). 

3. Την υπ’ αριθμ. ΥΠΟΙΚ 0010555 ΕΞ 2014/13.11.2014 από¬ 
φαση του Πρωθυπουργού και του Υπουργού Οικονομι¬ 
κών με θέμα «Ανάθεση αρμοδιοτήτων στον Υφυπουργό 
Οικονομικών Γεώργιο Μαυραγάνη (Β'3059) 

4. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο 1 

Μεταβίβαση της εξουσίας υπογραφής «με εντολή Υφυ¬ 


πουργού» στον Ειδικό Γ ραμματέα του Σώματος Δίωξης 
Οικονομικού Εγκλήματος (Σ.Δ.Ο.Ε.) 

Μεταβιβάζουμε στον Ειδικό Γ ραμματέα του Σώματος 
Δίωξης Οικονομικού Εγκλήματος (Σ.Δ.Ο.Ε.) την εξουσία 
να υπογράφει «Με εντολή Υφυπουργού» αποφάσεις, 
έγγραφα, εντολές ή άλλες διοικητικές πράξεις για τα 
παρακάτω θέματα, ως ακολούθως: 

α) Παροχή γενικών οδηγιών και έκδοση εγκυκλίων 
για θέματα αρμοδιότητας των υπηρεσιών του Σ.Δ.Ο.Ε. 

β) Εκδοση αποφάσεων, εγκυκλίων και εγγράφων αρ¬ 
μοδιότητας περισσοτέρων της μίας Διευθύνσεων του 
ΣΔΟΕ 

γ) Απαντήσεις σε δεύτερο βαθμό σε αιτήσεις, υπο¬ 
μνήματα και αναφορές πολιτών. 

δ) Απαντήσεις προς το Αυτοτελές Γ ραφείο Κοινοβου¬ 
λευτικού Ελέγχου. 

ε) Χορήγηση κανονικών και λοιπών αδειών, εκτός 
αναρρωτικών, στους Προϊσταμένους Διευθύνσεων της 
Κεντρικής Υπηρεσίας του Σ.Δ.Ο.Ε., καθώς και σε Προ¬ 
ϊσταμένους των Περιφερειακών Διευθύνσεων και της 
Ειδικής Διεύθυνσης Ελέγχου Εθνικών και Κοινοτικών 
Δαπανών και Καταπολέμησης Απάτης και Διαφθοράς 
του Σ.Δ.Ο.Ε.. 

στ) Έκδοση αποφάσεων μετακίνησης εκτός έδρας, 
για υπηρεσιακούς λόγους, στο εσωτερικό και στο εξω¬ 
τερικό σε Προϊσταμένους Διευθύνσεων της Κεντρικής 
Υπηρεσίας, των Περιφερειακών Διευθύνσεων και της 
Ειδικής Διεύθυνσης Ελέγχου Εθνικών και Κοινοτικών 
Δαπανών και Καταπολέμησης Απάτης και Διαφθοράς 
του Σ.Δ.Ο.Ε., με ενημέρωση και της Διεύθυνσης Ανθρώ¬ 
πινου Δυναμικού & Οργάνωσης. 

ζ) Έκδοση ειδικών εντολών για ανάθεση έργου στις 
Διευθύνσεις του Σ.Δ.Ο.Ε. καθώς και για έρευνες στους 
Προϊσταμένους των Περιφερειακών Διευθύνσεων και 
της Ειδικής Διεύθυνσης Ελέγχου Εθνικών και Κοινοτικών 
Δαπανών και Καταπολέμησης Απάτης και Διαφθοράς 
του Σ.Δ.Ο.Ε.. 

η) Ερωτήματα προς το Νομικό Συμβούλιο του Κράτους 
(Ν.Σ.Κ.) επί θεμάτων αρμοδιότητας των υπηρεσιών του 
Σ.Δ.Ο.Ε.. 

θ) Εισήγηση για την αναγκαία επαγγελματική κατάρ¬ 
τιση, εκπαίδευση και επιμόρφωση του προσωπικού του 
Σ.Δ.Ο.Ε. 

Ο'Εκδοση εντολών για τη λήψη μέτρων πρόληψης και 
καταστολής του οικονομικού εγκλήματος. 

ια)Έγκριση συμμετοχής των υπαλλήλων σε εκπαιδευ¬ 
τικά προγράμματα που οργανώνονται από το Ι.Ν.Ε.Π. ή 
άλλους φορείς, με ενημέρωση της Αυτοτελούς Διεύθυν¬ 
σης Ανθρωπίνου Δυναμικού και Οργάνωσης. 

ιβ) Αποφάσεις έγκρισης για διάθεση αυτοκινήτων στο 
Σ.Δ.Ο.Ε., σύμφωνα με τις διατάξεις της παρ.18 του άρ¬ 
θρου 13 του Ν.2601/1998 (Α' 81). 

ιγ) Έγκριση τοποθέτησης στο αρχείο καταγγελιών, 
υπομνημάτων και αναφορών, μετά από σχετική εισή¬ 
γηση της αρμόδιας Διεύθυνσης. 

ιδ) Έκδοση απόφασης διατήρησης ή καταστροφής 
εγγράφων και λοιπών στοιχείων των συγκεντρωτικών 
αρχείων της Κεντρικής Υπηρεσίας του Σ.Δ.Ο.Ε., κατόπιν 
εισήγησης της αρμόδιας Διεύθυνσης. 

ιε) Κατανομή ωρών ανά Διεύθυνση υπερωριακής ερ¬ 
γασίας των υπηρετούντων στην Ειδική Γραμματεία 
Σ.Δ.Ο.Ε., για την απασχόληση των τις Κυριακές, τις 
εξαιρέσιμες ημέρες, απογευματινές και νυχτερινές ώρες. 

Αρθρο 2 

Μεταβίβαση της εξουσίας υπογραφής «με εντολή Υφυ¬ 
πουργού» στους Προϊσταμένους οργανικών μονάδων 
της Κεντρικής Υπηρεσίας της Ειδικής Γραμματείας του 
Σώματος Δίωξης Οικονομικού Εγκλήματος (Σ.Δ.Ο.Ε.) 

Μεταβιβάζουμε στους Προϊσταμένους οργανικών μο¬ 
νάδων της Κεντρικής Υπηρεσίας της Ειδικής Γραμμα¬ 
τείας του Σώματος Δίωξης Οικονομικού Εγκλήματος 
(Σ.Δ.Ο.Ε.) την εξουσία να υπογράφουν «Με εντολή Υφυ¬ 
πουργού» αποφάσεις, έγγραφα, εντολές ή άλλες διοικη¬ 
τικές πράξεις για τα παρακάτω θέματα ως ακολούθως: 

Α. Προϊστάμενοι Διευθύνσεων της Κεντρικής Υπηρε¬ 
σίας του Σ.Δ.Ο.Ε. 

I. ΓΕΝΙΚΑ 

α) Παροχή οδηγιών στις Περιφερειακές Διευθύνσεις 
και στην Ειδική Διεύθυνση Ελέγχου Εθνικών και Κοινοτι¬ 
κών Δαπανών και Καταπολέμησης Απάτης και Διαφθο¬ 
ράς του Σ.Δ.Ο.Ε. για αντικείμενα της αρμοδιότητάς τους. 

β) Έκθεση απόψεων της Διεύθυνσης σε διοικητικό ή 
ποινικό δικαστήριο για θέματα προσφυγών ή αιτήσεων 
ακύρωσης, καθώς και παροχή σχετικών στοιχείων. 

γ) Απαντήσεις σε έγγραφα Υπηρεσιών του Υπουργεί¬ 
ου Οικονομικών ή άλλων Υπουργείων και φορέων για 
τρέχοντα υπηρεσιακά θέματα. 

δ) Απαντήσεις σε αιτήματα συνδέσμων ή επαγγελ¬ 
ματικών ενώσεων. 

ε) Έγκριση χορήγησης αντιγράφων εμπιστευτικών 
εγγράφων. 

στ) Εισήγηση τοποθέτησης στο αρχείο καταγγελιών, 
υπομνημάτων και αναφορών, μετά την αξιολόγηση τους. 

ζ)Έκδοση αποφάσεων μετακίνησης υπαλλήλων εντός 
της Διεύθυνσης, εκτός των Προϊσταμένων των οργα¬ 
νικών μονάδων αυτής, με ενημέρωση της Διεύθυνσης 
Διοικητικής Υποστήριξης καθώς και της Αυτοτελούς 
Διεύθυνσης Ανθρωπίνου Δυναμικού και Οργάνωσης. 

η)Έκδοση αποφάσεων συγκρότησης συνεργείων υπε- 
ρωριακής εργασίας, εργασίας κατά τις νυχτερινές ώρες, 
κατά τις αργίες και τις εξαιρέσιμες ημέρες, καθώς και 
ορισμού υπαλλήλων που συμμετέχουν σε αυτά. 

θ) Διαδικαστικές ενέργειες για την παροχή ηθικών 
αμοιβών ή βραβείων σε υπαλλήλους. 

ι)Αποστολή ημερήσιου δελτίου προσέλευσης των 
υπαλλήλων της Υπηρεσίας τους στην Αυτοτελή Διεύ¬ 
θυνση Ανθρώπινου Δυναμικού και Οργάνωσης. 


II. ΕΙΔΙΚΑ 

1. Προϊστάμενος της Διεύθυνσης Διοικητικής Υποστή¬ 

ριξης 

α) Διαδικαστικές ενέργειες για την έκδοση αποφά¬ 
σεων σύστασης, συγκρότησης και ορισμού μελών σε 
συλλογικά όργανα, καθώς και ορισμού εκπροσώπων 
του Σ.Δ.Ο.Ε. σε επιτροπές και άλλα συλλογικά όργανα 
ή ομάδες εργασίας άλλων Υπουργείων, περιλαμβανομέ- 
νων και των διαδικαστικών ενεργειών για τη σύσταση, 
συγκρότηση και ορισμό μελών επιτροπών και ομάδων 
εργασίας για θέματα προμηθειών. 

β) Προτάσεις προς την Αυτοτελή Διεύθυνση Ανθρώ¬ 
πινου Δυναμικού και Οργάνωσης για την έκδοση προ¬ 
εδρικών διαταγμάτων και αποφάσεων σύστασης, κα¬ 
τάργησης, αναδιάρθρωσης και λειτουργίας υπηρεσιών 
του Σ.Δ.Ο.Ε.. 

γ) Διαδικαστικές ενέργειες για έκδοση αποφάσεων 
μετάβασης υπαλλήλων στο εξωτερικό για υπηρεσία ή 
εκπαίδευση. 

δ)Έκδοση αποφάσεων μετακίνησης εκτός έδρας στο 
εσωτερικό Προϊσταμένων Τμημάτων και υπαλλήλων της 
Κ.Υ. ΣΔΟΕ, για υπηρεσιακούς λόγους εκτός των περι¬ 
πτώσεων που η αρμοδιότητα αυτή μεταβιβάζεται με την 
παρούσα σε άλλα όργανα, με ενημέρωση της Διεύθυν¬ 
σης Ανθρώπινου Δυναμικού και Οργάνωσης. 

ε) Έκδοση αποφάσεων μετακίνησης προϊσταμένων 
Τμημάτων και υπαλλήλων των Περιφερειακών Διευθύν¬ 
σεων και της Ειδικής Διεύθυνσης Ελέγχου Εθνικών και 
Κοινοτικών Δαπανών και Καταπολέμησης Απάτης και 
Διαφθοράς του Σ.Δ.ΟΈ,.για υπηρεσιακούς λόγους εκτός 
της χωρικής τους αρμοδιότητας. 

στ) Σύνταξη μηνιαίου δελτίου υπηρεσίας για το Τμήμα 
Επικοινωνιών, Τεχνικής Υποστήριξης και Μέσων Δίωξης. 

ζ) Αποφάσεις διάθεσης μέσων, οπλισμού, πυρομαχι- 
κών και λοιπού εξοπλισμού στις Περιφερειακές Διευ¬ 
θύνσεις και στην Ειδική Διεύθυνση Ελέγχου Εθνικών και 
Κοινοτικών Δαπανών και Καταπολέμησης Απάτης και 
Διαφθοράς του Σ.Δ.Ο.Ε.. 

η) Έγκριση συμμετοχής υπαλλήλων για παρακολού¬ 
θηση, χωρίς εκπαιδευτική άδεια, συνεδρίων, σεμιναρίων 
και εκπαιδευτικών προγραμμάτων εσωτερικού, μετά από 
εισήγηση του αρμόδιου Προϊσταμένου. 

θ) Έγγραφα για θέματα που αφορούν τη χρήση και 
κίνηση αυτοκινήτων. 

ι) Χορήγηση κανονικών και λοιπών αδειών, καθώς και 
αναρρωτικών αδειών σε Προϊσταμένους Τμημάτων και 
υπαλλήλους της Κεντρικής Υπηρεσίας. 

ια) Χορήγηση αναρρωτικών αδειών στους Προϊστα¬ 
μένους Διευθύνσεων της Κεντρικής Υπηρεσίας καθώς 
και σε Προϊσταμένους Διευθύνσεων των Περιφερεια¬ 
κών Διευθύνσεων και της Ειδικής Διεύθυνσης Ελέγχου 
Εθνικών και Κοινοτικών Δαπανών και Καταπολέμησης 
Απάτης και Διαφθοράς του Σ.Δ.Ο.Ε.. 

ιβ) Ενημέρωση της Αυτοτελούς Διεύθυνσης Ανθρώ¬ 
πινου Δυναμικού και Οργάνωσης για τις αναρρωτικές 
άδειες σε υπαλλήλους των οποίων η χορήγηση ανήκει 
στην αρμοδιότητα της Διεύθυνσης. 

ιγ) Διαδικαστικές ενέργειες για την έκδοση αποφάσε¬ 
ων μετακίνησης εκτός έδρας για υπηρεσιακούς λόγους 
σε Προϊσταμένους Διευθύνσεων της Κεντρικής Υπηρε¬ 
σίας, των Περιφερειακών Διευθύνσεων και της Ειδικής 
Διεύθυνσης Ελέγχου Εθνικών και Κοινοτικών Δαπανών 
και Καταπολέμησης Απάτης και Διαφθοράς του Σ.Δ.Ο.Ε. 

καθώς και σε Προϊσταμένους Υποδιευθύνσεων των Πε¬ 
ριφερειακών Διευθύνσεων του Σ.Δ.Ο.Ε. 

ιδ) Υπογραφή και αποστολή στις Υπηρεσίες Δημοσιο- 
νομκού Ελέγχου των καταστάσεων και δικαιολογητικών 
δαπανών του Σ.Δ.Ο.Ε., καθώς και βεβαίωσης της πραγ¬ 
ματοποίησης των δαπανών αυτών. 

ιε) Αποφάσεις ορισμού υπολόγων Χρηματικών Ενταλ¬ 
μάτων Προπληρωμής (Χ.Ε.Π), ανεξαρτήτως ποσού. 

ιστ) Προτάσεις μεταφοράς πίστωσης από ένα κωδικό 
σε άλλο του Φορέα της Ειδικής Γραμματείας ΣΔΟΕ, 
ανεξαρτήτως ποσού. 

ιζ) Εισήγηση για τη διατήρηση ή καταστροφή εγγρά¬ 
φων και λοιπών στοιχείων των συγκεντρωτικών αρχείων 
της Κεντρικής Υπηρεσίας του Σ.Δ.Ο.Ε. 

ιη) Υπογραφή πρακτικών εμφάνισης προσωπικού με 
σχέση εργασίας ιδιωτικού δικαίου αορίστου χρόνου 
μερικής απασχόλησης . 

ιθ) Υπογραφή και αποστολή στη Γενική Διεύθυνση 
Οικονομικών Υπηρεσιών μηνιαίων καταστάσεων οικονο¬ 
μικών μεταβολών των υπαλλήλων της Κεντρικής Υπη¬ 
ρεσίας του ΣΔΟΕ για την υλοποίηση των διατάξεων 
μισθολογικού περιεχομένου. 

κ) Διαδικαστικές ενέργειες για τη καθιέρωση υπερω- 
ριακής εργασίας του μονίμου προσωπικού, του προσω¬ 
πικού με σχέση εργασίας ιδιωτικού δικαίου καθώς και 
του λοιπού προσωπικού, για την απασχόληση του τις 
Κυριακές, τις εξαιρέσιμες ημέρες και νυχτερινές ώρες. 

κα) Διαδικαστικές ενέργειες για τη διαβίβαση αρμο- 
δίως των καταγγελιών και πληροφοριών μετά την αξι¬ 
ολόγησή τους από την Επιτροπή Αξιολόγησης. 

κβ) Αποφάσεις άρσης φραγής τηλεφωνικών συνδέ¬ 
σεων. 

2. Προϊστάμενος της Διεύθυνσης Σχεδιασμού Ερευνών: 
α) Έκδοση γενικών και ειδικών εντολών για ανάθεση 
έργου στις Διευθύνσεις του Σ.Δ.Ο.Ε. 

β) Έκδοση γενικών και ειδικών εντολών για τη δι¬ 
ενέργεια ερευνών αρμοδιότητας της Διεύθυνσης και 
θεώρηση των σχετικών πορισματικών εκθέσων. 

γ) Ενέργειες για την παρακολούθηση, το συντονισμό 
και την αποδοτικότητα του έργου των Περιφερειακών 
Διευθύνσεων και της Ειδικής Διεύθυνσης Ελέγχου Εθνι¬ 
κών και Κοινοτικών Δαπανών και Καταπολέμησης Απά¬ 
της και Διαφθοράς του Σ.Δ.Ο.Ε.. 

δ) Διαδικαστικές ενέργειες προς τις Περιφερειακές 
Διευθύνσεις, την Ειδική Διεύθυνση Ελέγχου Εθνικών και 
Κοινοτικών Δαπανών και Καταπολέμησης Απάτης και 
Διαφθοράς του Σ.Δ.Ο.Ε.καθώς και στα Τμήματα αυτών 
για τη διενέργεια ερευνών. 

ε) Σύσταση, συγκρότηση και ορισμός μελών μη αμει- 
βομένων επιτροπών για την ανάγνωση και επεξεργασία 
ηλεκτρονικών μέσων αποθήκευσης . 

Γ. Προϊστάμενοι Τμημάτων των Διευθύνσεων της Κε¬ 
ντρικής Υπηρεσίας του Σ.Δ.Ο.Ε. 

I. ΓΕΝΙΚΑ 

α) Προπαρασκευαστικές ενέργειες για εκκρεμείς υπο¬ 
θέσεις. 

β) Διαδικαστικές ενέργειες για στατιστικά στοιχεία ή 
άλλες πληροφορίες. 

γ) Συντάξη απαντήσεων σε αιτήματα πολιτών, με τα 
οποία ζητούνται πληροφορίες για υποθέσεις τους, εκτός 
των αιτήσεων παραπόνων, 
δ) Σύνταξη διαβιβαστικών εγγράφων. 


ε) Εισήγηση για την τοποθέτηση στο αρχείο εγγρά¬ 
φων, για τα οποία δεν απαιτείται περαιτέρω ενέργεια, 
στ) Ανακοινώσεις και κοινοποιήσεις εγγράφων, 
ζ) Υπομνηστικά έγγραφα για θέματα δευτερεύουσας 
σημασίας. 

η) Ενέργειες για την εξόφληση χρηματικών ενταλμά¬ 
των της Κεντρικής Υπηρεσίας του Σ.Δ.Ο.Ε. 

II. ΕΙΔΙΚΑ 

1. Προϊστάμενος Τμήματος Διοικητικής Μέριμνας: 

α) Κοινοποίηση υπηρεσιακών μεταβολών σε υπαλλή¬ 
λους όλων των βαθμών. 

β)Έγγραφα παραπομπής των υπαλλήλων σε Υγειονο¬ 
μική Επιτροπή και αποφάσεις δικαιολόγησης απουσίας 
από τα υπηρεσιακά καθήκοντα λόγω ασθένειας, 
γ) Επικύρωση αντιγράφων και φωτοαντιγράφων 

2. Προϊστάμενος Τμήματος Επικοινωνιών, Τεχνικής 
Υποστήριξης και Μέσων Δίωξης. 

α) Διαδικαστικές ενέργειες για θέματα προγραμματι¬ 
σμού κίνησης οχημάτων της ΚΥ ΣΔΟΕ, καθώς και φύλα¬ 
ξης και καθαριότητας του κτηρίου της έδρας του ΣΔΟΕ 
β) Συγκρότηση βάρδιας σε μηνιαία βάση για την κα¬ 
ταγραφή πληροφοριών μέσω του τετραψήφιου τηλε¬ 
φωνικού αριθμού «1517» 

Αρθρο 3 

Μεταβίβαση της εξουσίας υπογραφής «με εντολή Υφυ¬ 
πουργού» στους Προϊσταμένους οργανικών μονάδων 
των Περιφερειακών Διευθύνσεων και της Ειδικής Διεύ¬ 
θυνσης Ελέγχου Εθνικών και Κοινοτικών Δαπανών και 
Καταπολέμησης Απάτης και Διαφθοράς του Σώματος 
Δίωξης Οικονομικού Εγκλήματος (Σ.Δ.Ο.Ε.) 

Α. Προϊστάμενοι Διευθύνσεων 
α) Έκθεση απόψεων της Διεύθυνσης σε διοικητικό ή 
ποινικό δικαστήριο για θέματα προσφυγών ή αιτήσεων 
ακύρωσης, καθώς και παροχή σχετικών στοιχείων κατά 
λόγο αρμοδιότητας. 

β) Έγγραφα για στατιστικά στοιχεία ή άλλες πληρο¬ 
φορίες. 

γ) Απαντήσεις σε έγγραφα υπηρεσιών του Υπουργεί¬ 
ου Οικονομικών ή άλλων Υπουργείων και φορέων, για 
τρέχοντα υπηρεσιακά θέματα. 

δ) Έγκριση χορήγησης αντιγράφων εμπιστευτικών 
εγγράφων. 

ε) Απαντήσεις σε αιτήματα, υπομνήματα και αναφορές 
παραπόνων πολιτών. 

στ) Αποφάσεις μετακίνησης υπαλλήλων εντός των 
ορίων των Περιφερειακών Διεύθυνσεων και της Ειδικής 
Διεύθυνσης Ελέγχου Εθνικών και Κοινοτικών Δαπανών 
και Καταπολέμησης Απάτης και Διαφθοράς του Σ.Δ.Ο.Ε., 
εκτός των Προϊσταμένων των Οργανικών μονάδων αυ¬ 
τής, στο πλαίσιο της αρμοδιότητάς τους, με ενημέρωση 
και της Διεύθυνσης Διοικητικής Υποστήριξης καθώς και 
της Αυτοτελούς Διεύθυνσης Ανθρώπινου Δυναμικού & 
Οργάνωσης. 

ζ) Χορήγηση κανονικών, αναρρωτικών και λοιπών αδει¬ 
ών στους Προϊσταμένους Υποδιευθύνσεων και Τμημά¬ 
των, κατά περίπτωση, καθώς και στους υπαλλήλους. 

η) Ενημέρωση της Αυτοτελούς Διεύθυνσης Ανθρώ¬ 
πινου Δυναμικού και Οργάνωσης για τις αναρρωτικές 
άδειες των υπαλλήλων αρμοδιότητάς τους. 

θ) Αποστολή ημερήσιου δελτίου προσέλευσης υπαλ¬ 
λήλων της Υπηρεσίας τους στην Αυτοτελή Διεύθυνση 
Ανθρώπινου Δυναμικού & Οργάνωσης. 

ι) Υπογραφή και αποστολή στη Γενική Διεύθυνση Οικο¬ 
νομικών Υπηρεσιών μηνιαίων καταστάσεων οικονομικών 
μεταβολών των υπαλλήλων αρμοδιότητας τους για την 
υλοποίηση των διατάξεων μισθολογικού περιεχομένου. 

ια) Διαδικαστικές ενέργειες για θέματα προγραμμα¬ 
τισμού κίνησης οχημάτων των Περιφερειακών Διεύθυν- 
σεων και της Ειδικής Διεύθυνσης Ελέγχου Εθνικών και 
Κοινοτικών Δαπανών και Καταπολέμησης Απάτης και 
Διαφθοράς του Σ.Δ.Ο.Ε., καθώς και φύλαξης και κα¬ 
θαριότητας του κτηρίου όπου στεγάζεται η Υπηρεσία. 

ιβ) Έκδοση εντολών κίνησης των οχημάτων των Πε¬ 
ριφερειακών Διεύθυνσεων και της Ειδικής Διεύθυνσης 
Ελέγχου Εθνικών και Κοινοτικών Δαπανών και Κατα¬ 
πολέμησης Απάτης και Διαφθοράς του Σ.Δ.Ο.Ε. στο 
πλαίσιο της αρμοδιότητάς τους. 

ιγ) Έκδοση γενικών και ειδικών εντολών για τη διε¬ 
νέργεια προληπτικών και λοιπών ερευνών στο πλαίσιο 
της αρμοδιότητας τους και θεώρηση των σχετικών πο- 
ρισματικών εκθέσεων. 

ιδ) Θεώρηση του γνήσιου της υπογραφής και επικύ¬ 
ρωση αντιγράφων και φωτοαντιγράφων. 

Β. Προϊστάμενοι Υποδιευθύνσεων και Τμημάτων των 
Περιφερειακών Διευθύνσεων του Σ.Δ.Ο.Ε. 


α) Θεώρηση του γνήσιου της υπογραφής και επικύ¬ 
ρωση αντιγράφων και φωτοαντιγράφων. 

β) Επικύρωση αντιγράφων των εγγράφων που εξέρ¬ 
χονται από την Υπηρεσία. 

Άρθρο 4 

Τελικές διατάξεις 

Τα έγγραφα που υπογράφονται «Με εντολή Υφυπουρ¬ 
γού» από τον Ειδικό Γραμματέα του Σώματος Δίωξης 
Οικονομικού Εγκλήματος (Σ.Δ.Ο.Ε.) και από τους εξου¬ 
σιοδοτημένους Προϊσταμένους οργανικών μονάδων της 
Ειδικής Γραμματείας του Σώματος Δίωξης Οικονομικού 
Εγκλήματος σύμφωνα με τα προηγούμενα άρθρα, που 
αναφέρονται σε γενικότερης σημασίας θέματα, θα κοινο¬ 
ποιούνται σε αντίγραφο στο Γ ραφείο του Υφυπουργού. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 24 Δεκεμβρίου 2014 

Ο ΥΦΥΠΟΥΡΓΟΣ 

ΓΕΩΡΓΙΟΣ ΜΑΥΡΑΓΑΝΗΣ 

